Naase Elusalt

Naase Elusalt (ukraina keeles Повернись живим) on valitsusväline organisatsioon, mis loodi Ukraina sõjaväe abistamiseks ühisrahastuse najal Donbassi sõja ajal 2014. aastal ning jätkas tegevust Venemaa sissetungi ajal 2022. aastal. See on üks suuremaid sellelaadseid organisatsioone, mis keskendub tehnilisele toetusele, eriti termokaameratele ja öövaatlusseadmetele. Lisaks korraldab organisatsioon meditsiini- ja psühholoogiaalaseid koolitusi ning muid projekte. Organisatsiooni asutas 2014. aastal Kiievi IT-spetsialist Vitali Deineha, alustades sarnaselt teiste vabatahtlikega Ukraina vägede varustamist kuulikindlate vestidega. Deineha kirjutas igale vestile sõnumi, millest kujunes tema loodud Facebooki grupi ja sihtasutuse nimi. Peagi leidis ta, et vajatakse pigem termokaameraid ja öövaatlusseadmeid ning sellest peale on organisatsioon nendele keskendunud. Algselt oli organisatsioonis kolm liiget, 2015. aastal oli neid 16, 2016. aastal 45. Ka annetuste kogus on kasvanud: esimese aasta 100 000 dollarist on jõutud 2022. aasta veebruariks seitsme miljoni dollarini. 23. veebruaril 2022 kogus fond ühe päevaga 20,5 miljonit grivnat, mida oli rohkem kui kogu eelneva aasta jooksul kokku. 2020. aasta kevadel sai organisatsiooni juhiks Ajutiselt Okupeeritud Alade minister Oksana Koljada ja alates sama aasta sügisest juhib organisatsiooni endine merejalaväelane ja uudisteportaali Militarnõi Portal rajaja Tarass Tšmut. Organisatsiooni juhtpõhimõte on poliitiline neutraalsus, läbipaistvus ning suurimat abi vajajate toetamine – vahendeid saadetakse peamiselt kõige intensiivsemalt kokkupõrgetes tegutsevatele üksustele. Kallid seadmed markeeritakse inglis- ja ukrainakeelse kirjaga "Naase elusalt" ja "Edasimüük keelatud". Lisaks on organisatsioon varustanud vägesid droonide ja tahvelarvutitega. mittetulundusühing Venemaa sissetung Ukrainasse Ukraina vabatahtlikud avaldasid video mässuliste patarei hävitamisest Õhtuleht, 10. august 2017. Kohalik mees Poola piiri lähedal põgenikele: te istute siin veel kolm päeva Tartu Postimees, 1. märts 2022. "Donate to save lives in Ukraine". comebackalive. 24. veebruar 2022. Originaali arhiivikoopia seisuga 11. aprill 2022. Vaadatud 15. aprillil 2022. "On the removal of Come Back Alive". Patreon Blog. 25. veebruar 2022. Originaali arhiivikoopia seisuga 29. märts 2022. Vaadatud 15. aprillil 2022. "Бэк-офис армии". Українська правда. 19. aprill 2016. Originaali arhiivikoopia seisuga 19. aprill 2016. Vaadatud 15. aprillil 2022. "Все, кто хотел воевать, уже пошли. Кто спекулирует на войне и почему …". archive.ph (ukraina). 20. märts 2016. Originaali arhiivikoopia seisuga 20. märts 2016. Vaadatud 15. aprillil 2022.{{cite web}}: CS1 hooldus: robot: algse URL-i olek teadmata (link) "Bitcoin Donations To Ukrainian Army Surpass $4 Million". Forbes. 25. veebruar 2022. Vaadatud 15. aprillil 2022. Українці допомогли армії на 20 мільйонів за добу. Це більше, ніж за весь 2021 рік – "Повернись живим" Ukrajinska Pravda, 23. veebruar 2022. Благодійний фонд "Повернись живим" очолив Тарас Чмут lb.ua, 24. november 2020. Hakki, Decrypt / Tim (25. veebruar 2022). "Patreon Suspends Ukrainian NGO Come Back Alive For 'Funding Military Activity'". Decrypt. Vaadatud 15. aprillil 2022. Novet, Jordan (25. veebruar 2022). "Patreon suspends donation page for nonprofit giving body armor to Ukrainian army". CNBC. Vaadatud 15. aprillil 2022. "Come Back Alive Foundation bought a drone for adjusting the fire – "Air Intelligence"". Militari. 25.3.2022. Vaadatud 15.4.2022.